CELEX: 32014R0005
Language: hr
Date: 2014-01-06 00:00:00
Title: Uredba Komisije (EU) br. 5/2014 оd 6. siječnja 2014. o izmjeni Direktive 2008/38/EZ o utvrđivanju popisa predviđenih namjena korištenja hrane za životinje za posebne hranidbene namjene  Tekst značajan za EGP

7.1.2014   
            
            
               HR
            
            
               Službeni list Europske unije
            
            
               L 2/3
            
         UREDBA KOMISIJE (EU) br. 5/2014
   оd 6. siječnja 2014.
   o izmjeni Direktive 2008/38/EZ o utvrđivanju popisa predviđenih namjena korištenja hrane za životinje za posebne hranidbene namjene
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 767/2009 Europskog parlamenta i Vijeća od 13. srpnja 2009. o stavljanju na tržište i korištenju hrane za životinje, izmjeni Uredbe (EZ) br. 1831/2003 Europskog parlamenta i Vijeća i stavljanju izvan snage Direktive Vijeća 79/373/EEZ, Direktive Komisije 80/511/EEZ, Direktive Vijeća 82/471/EEZ, 83/228/EEZ, 93/74/EEZ, 93/113/EZ i 96/25/EZ te Odluke Komisije 2004/217/EZ (1), a posebno njezin članak 10. stavak 5.,
   budući da:
   
               (1)
            
            
               U skladu s člankom 32. stavkom 2. Uredbe (EZ) br. 767/2009, nekoliko zahtjeva za odobrenje podneseno je Komisiji prije 1. rujna 2010. u svrhu ažuriranja popisa predviđenih namjena korištenja iz članka 10. te Uredbe.
            
         
               (2)
            
            
               Neki od tih zahtjeva odnose se na izmjene uvjeta povezanih s posebnim hranidbenim namjenama „Uvođenje uobičajene prehrane, oporavak” za pse i „Uspostava fiziološke probave” za hranu za životinje koja može sadržavati dodatke u koncentracijama koje su više od sto puta veće od odnosne utvrđene najviše količine u potpunoj krmnoj smjesi iz članka 8. stavka 2. Uredbe (EZ) br. 767/2009. Ostali zahtjevi odnose se na nove posebne hranidbene namjene s obzirom na zahtjev utvrđen člankom 8. stavkom 2. Uredbe (EZ) br. 767/2009.
            
         
               (3)
            
            
               Isto tako, Komisija je u skladu s člankom 10. Uredbe (EZ) br. 767/2009 primila zahtjev za dodavanje posebne hranidbene namjene „Smanjenje razine joda u hrani za životinje u slučaju hipertireoze” za mačke.
            
         
               (4)
            
            
               Poseban način hranjenja je davanje bolusa. Kako bi se zajamčila odgovarajuća i sigurna uporaba bolusa kao hrane za životinje za posebne hranidbene namjene, potrebno je utvrditi opće zahtjeve koji se odnose na uvjete povezane s određenim predviđenim namjenama.
            
         
               (5)
            
            
               Komisija je sve zahtjeve, uključujući popratnu dokumentaciju, stavila na raspolaganje državama članicama.
            
         
               (6)
            
            
               Iz popratne dokumentacije priložene zahtjevima vidljivo je da specifični sastav hrane za životinje ispunja posebne predviđene hranidbene namjene „Uvođenje uobičajene prehrane, oporavak” za pse, „Uspostava fiziološke probave”, „Smanjenje razine joda u hrani za životinje u slučaju hipertireoze” za mačke, „Potpora pripremi za sportske napore i oporavku od njih” za kopitare, „Nadoknada za nedostatak željeza nakon rođenja” za prasad i telad, „Potpora obnovi kopita, papaka i kože” za preživače i svinje, „Potpora pripremi za estrus i razmnožavanje” za sisavce i ptice te „Dugoročna opskrba pašnih životinja elementima u tragovima ili vitaminina” za preživače s funkcionalnim buragom.
            
         
               (7)
            
            
               Nadalje, ocjenom je utvrđeno da predmetna hrana za životinje nema štetne učinke na zdravlje životinja, zdravlje ljudi, okoliš ili dobrobit životinja. Ocjena popratne dokumentacije obuhvaćala je provjeru podrazumijeva li obilježje „visoka razina određenog dodatka hrani za životinje” važnu razinu predmetnog dodatka koja se približava odgovarajućoj utvrđenoj najvišoj količini u krmnoj smjesi, ali je ne premašuje.
            
         
               (8)
            
            
               Zahtjevi su dakle valjani i posebne hranidbene namjene treba dodati na popis predviđenih namjena, a uvjete povezane s određenim hranidbenim namjenama „Uvođenje uobičajene prehrane, oporavak” i „Uspostava fiziološke probave” treba izmijeniti.
            
         
               (9)
            
            
               Direktivu 2008/38/EZ treba stoga na odgovarajući način izmijeniti.
            
         
               (10)
            
            
               Budući da izmjene hrane za životinje koja se trenutačno zakonito stavlja na tržište nije potrebno odmah primjenjivati zbog sigurnosnih razloga, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva.
            
         
               (11)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nije im se usprotivio ni Europski parlament ni Vijeće,
            
         DONIJELA JE OVU UREDBU:
   Članak 1.
   Prilog I. Direktivi 2008/38/EZ mijenja se u skladu s Prilogom ovoj Uredbi.
   Članak 2.
   Hrana za životinje obuhvaćena Prilogom ovoj Uredbi i navedena u članku 8. stavku 2. Uredbe (EZ) br. 767/2009 koja je već zakonito stavljena na tržište prije 1. rujna 2010. i koja je proizvedena i označena prije 27. srpnja 2014. i dalje se može stavljati na tržište i koristiti do iscrpljenja postojećih zaliha. Ako je hrana namijenjena za kućne ljubimce, datum naveden u posljednjoj rečenici je 27. siječanj 2016.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. siječnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 229, 1.9.2009., str. 1.
   
      PRILOG
      Prilog I Direktivi 2008/38/EZ mijenja se kako slijedi:
      
                  (1)
               
               
                  U Dijelu A dodaje se sljedeća točka:
                  
                              „10.
                           
                           
                              Ako se hrana za životinje za posebne hranidbene namjene stavlja na tržište u obliku bolusa koji je krmivo ili dopunska krmna smjesa namijenjena za pojedinačno oralno davanje prisilnim hranjenjem, na oznaci za hranu za životinje, ako je primjenjivo, navodi se najduže razdoblje kontinuiranog otpuštanja bolusa i dnevne stope otpuštanja za svaki dodatak za koji je utvrđen najviši udio u potpunoj krmnoj smjesi. Na zahtjev nadležnog tijela subjekt u poslovanju s hranom za životinje koji stavlja bolus na tržište dostavlja dokaz da dnevna raspoloživa razina dodatka u probavnom traktu neće premašiti, ako je primjenjivo, utvrđenu najvišu količinu dodatka po kilogramu potpune krmne smjese tijekom cijelog razdoblja hranjenja (učinak sporog otpuštanja). Preporučuje se da hranu za životinje u obliku bolusa daje veterinar ili druga stručna osoba.”
                           
                        
            
                  (2)
               
               
                  Dio B mijenja se kako slijedi:
                  
                              Posebna hranidbena namjena
                           
                           
                              Osnovne hranidbene karakteristike
                           
                           
                              Vrsta ili kategorija životinje
                           
                           
                              Podaci o označivanju
                           
                           
                              Preporučeno razdoblje korištenja
                           
                           
                              Ostale odredbe
                           
                        
                              (a)
                           
                           
                              Sljedeći redak umeće se između retka o posebnoj hranidbenoj namjeni „Regulacija metabolizma lipida u slučajevima hiperlipidemije” i retka o posebnoj hranidbenoj namjeni „Smanjenje razine bakra u jetri”:
                              
                                          „Smanjenje razine joda u hrani za životinje u slučaju hipertireoze
                                       
                                       
                                          Ograničena razina joda: najviše 0,26 mg/kg potpune hrane za kućne ljubimce s udjelom vlage od 12 %
                                       
                                       
                                          Mačke
                                       
                                       
                                          Ukupni jod
                                       
                                       
                                          U početku do 3 mjeseca
                                       
                                       
                                          Na oznaci navesti: ‚Preporučuje se prije korištenja ili produženja korištenja zatražiti savjet veterinara.’ ”
                                       
                                    
                        
                              (b)
                           
                           
                              Redak za posebnu hranidbenu namjenu „Uvođenje uobičajene prehrane, oporavak” za životinjsku vrstu ili kategoriju: „psi i mačke”, zamjenjuje se sljedećim:
                              
                                          „Uvođenje uobičajene prehrane, oporavak (1)
                                          
                                       
                                       
                                          Visoka kaloričnost, visoka koncentracija esencijalnih hranjivih tvari i lako probavljivih sastojaka
                                       
                                       
                                          Psi i mačke
                                       
                                       
                                          
                                                      —
                                                   
                                                   
                                                      lako probavljivi sastojci i, prema potrebi, način njihove prerade,
                                                   
                                                
                                                      —
                                                   
                                                   
                                                      energetska vrijednost,
                                                   
                                                
                                                      —
                                                   
                                                   
                                                      sadržaj n-3 i n-6 masnih kiselina (ako su dodane).
                                                   
                                                
                                       
                                          Do postizanja oporavka
                                       
                                       
                                          Ako je posebno navedeno da se hrana za životinje daje sondom, na oznaci navesti: ‚Davati pod nadzorom veterinara.’
                                       
                                    
                                          Enterococcus faecium DSM 10663 / NCIMB 10415 (E1707)
                                          Dopunska krmna smjesa može sadržavati dodatke funkcionalne skupine ‚stabilizatori crijevne flore’ u koncentraciji koja je više od sto puta veća od odgovarajuće utvrđene najviše količine u potpunoj krmnoj smjesi.
                                       
                                       
                                          Psi
                                       
                                       
                                          Naziv i dodana količina stabilizatora crijevne flore
                                       
                                       
                                          10 do 15 dana
                                       
                                       
                                          
                                                      —
                                                   
                                                   
                                                      uputama za uporabu hrane za životinje mora se osigurati poštovanje zakonske najviše količine stabilizatora za potpunu krmnu smjesu,
                                                   
                                                
                                                      —
                                                   
                                                   
                                                      na oznaci navesti: ‚Preporučuje se prije korištenja ili produženja korištenja zatražiti savjet veterinara.’
                                                   
                                                
                                    
                        
                              (c)
                           
                           
                              Redak s posebnom hranidbenom namjenom „Uspostava fiziološke probave” zamjenjuje se sljedećim:
                              
                                          „Uspostava fiziološke probave
                                       
                                       
                                          Nizak puferni kapacitet i lako probavljivi sastojci
                                       
                                       
                                          Prasad
                                       
                                       
                                          
                                                      —
                                                   
                                                   
                                                      lako probavljivi sastojci, a prema potrebi i način njihove prerade,
                                                   
                                                
                                                      —
                                                   
                                                   
                                                      puferni kapacitet,
                                                   
                                                
                                                      —
                                                   
                                                   
                                                      izvor(i) adstrigenata (ako su dodani),
                                                   
                                                
                                                      —
                                                   
                                                   
                                                      izvor(i) sluzi (ako je dodana).
                                                   
                                                
                                       
                                          2 do 4 tjedna
                                       
                                       
                                          Na oznaci navesti:
                                          ‚U slučajevima opasnosti od probavnih smetnji, za njihova trajanja ili tijekom oporavka od probavnih smetnji.’
                                       
                                    
                                          Lako probavljivi sastojci
                                       
                                       
                                          Svinje
                                       
                                       
                                          
                                                      —
                                                   
                                                   
                                                      lako probavljivi sastojci i, prema potrebi, način njihove prerade,
                                                   
                                                
                                                      —
                                                   
                                                   
                                                      izvor(i) adstrigenata (ako su dodani),
                                                   
                                                
                                                      —
                                                   
                                                   
                                                      izvor(i) sluzi (ako je dodana).
                                                   
                                                
                                    
                                          Dodaci hrani za životinje koji pripadaju funkcionalnoj skupini ‚stabilizatori crijevne flore’ kategorije ‚zootehnički dodaci’ kako je navedeno u Prilogu I. Uredbi (EZ) br. 1831/2003.
                                          Dopunska krmna smjesa može sadržavati dodatke funkcionalne skupine ‚stabilizatori crijevne flore’ u koncentraciji koja je više od sto puta veća od odgovarajuće utvrđene najviše količine u potpunoj krmnoj smjesi.
                                       
                                       
                                          Životinjske vrste za koje je odobreno korištenje stabilizatora crijevne flore
                                       
                                       
                                          Naziv i dodana količina stabilizatora crijevne flore
                                       
                                       
                                          Do 4 tjedana
                                       
                                       
                                          na oznaci hrane za životinje navesti:
                                          
                                                      (1)
                                                   
                                                   
                                                      ‚U slučajevima opasnosti od probavnih smetnji, za njihova trajanja ili tijekom oporavka od probavnih smetnji.’
                                                   
                                                
                                                      (2)
                                                   
                                                   
                                                      ako je primjenjivo: ‚Hrana za životinje sadržava stabilizator crijevne flore u koncentraciji više od sto puta većoj od odobrene najviše količine u potpunoj krmnoj smjesi.’
                                                   
                                                uputama za uporabu hrane za životinje mora se osigurati poštovanje zakonske najviše količine stabilizatora za potpunu krmnu smjesu.”
                                       
                                    
                        
                              (d)
                           
                           
                              Sljedeći reci umeću se između retka o posebnoj hranidbenoj namjeni „Smanjenje rizika pojave acidoze” i retka o posebnoj hranidbenoj namjeni „Očuvanje ravnoteže vode i elektrolita”:
                              
                                          „Dugoročna opskrba pašnih životinja elementima u tragovima i/ili vitaminima
                                       
                                       
                                          Visoka razina
                                          
                                                      —
                                                   
                                                   
                                                      elemenata u tragovima,
                                                      i/ili
                                                   
                                                
                                                      —
                                                   
                                                   
                                                      vitamina, provitamina i kemijski točno definiranih tvari sličnog učinka.
                                                   
                                                Dopunska krmna smjesa može sadržavati dodatke hrani za životinje u koncentraciji koja je više od sto puta veća od odgovarajuće utvrđene najviše količine u potpunoj krmnoj smjesi.
                                       
                                       
                                          Preživači s funkcionalnim buragom
                                       
                                       
                                          
                                                      —
                                                   
                                                   
                                                      nazive i ukupne količine svih dodanih elemenata u tragovima, vitamina, provitamina i kemijski točno definiranih tvari sličnog učinka,
                                                   
                                                
                                                      —
                                                   
                                                   
                                                      dnevnu stopu otpuštanja za svaki element u tragovima i/ili vitamin ako se koristi bolus,
                                                   
                                                
                                                      —
                                                   
                                                   
                                                      najduže razdoblje kontinuiranog otpuštanja elementa u tragovima ili vitamina ako se koristi bolus.
                                                   
                                                
                                       
                                          Do 12 mjeseci
                                       
                                       
                                          
                                                      —
                                                   
                                                   
                                                      primjena u obliku bolusa je dopuštena. Bolus može sadržavati do 20 % željeza u inertnom obliku koji nije bio raspoloživ, da bi se povećala njegova gustoća.
                                                   
                                                
                                                      —
                                                   
                                                   
                                                      na oznaci hrane za životinje navesti:
                                                      
                                                                  ‚—
                                                               
                                                               
                                                                  izbjegavati istodobno davanje dodataka s najvišom količinom iz drugih izvora uz one koji su u sastavu bolusa, ako je primjenjivo.
                                                               
                                                            
                                                                  —
                                                               
                                                               
                                                                  prije uporabe preporučuje se zatražiti savjet veterinara ili nutricionista u pogledu:
                                                                  
                                                                              (1)
                                                                           
                                                                           
                                                                              ravnoteže elemenata u tragovima u dnevnom obroku,
                                                                           
                                                                        
                                                                              (2)
                                                                           
                                                                           
                                                                              stanja elemenata u tragovima u stadu.
                                                                           
                                                                        
                                                            
                                                                  —
                                                               
                                                               
                                                                  bolus sadržava x % inertnog željeza kako bi se povećala njegova gustoća, ako je primjenjivo.’
                                                               
                                                            
                                                
                                    
                                          Nadoknada za nedostatak željeza nakon rođenja
                                       
                                       
                                          Visoka razina spojeva željeza odobrenih u skladu s funkcionalnom skupinom ‚mineralna mješavina’ kategorije ‚nutritivni dodaci’ kako je navedeno u Prilogu I. Uredbi (EZ) br. 1831/2003.
                                          Dopunska krmna smjesa može sadržavati željezo u koncentraciji koja je više od sto puta veća od odgovarajuće utvrđene najviše količine u potpunoj krmnoj smjesi.
                                       
                                       
                                          Prasad i telad
                                       
                                       
                                          Ukupna količina željeza
                                       
                                       
                                          Do 3 mjeseca nakon rođenja
                                       
                                       
                                          Uputama za uporabu hrane za životinje mora se osigurati poštovanje zakonskih najviših količina željeza za potpunu krmnu smjesu.
                                       
                                    
                                          Potpora obnovi kopita, papaka i kože
                                       
                                       
                                          Visoka razina cinka.
                                          Dopunska krmna smjesa može sadržavati cink u koncentraciji koja je više od sto puta veća od odgovarajuće utvrđene najviše količine u potpunoj krmnoj smjesi.
                                       
                                       
                                          Konji, preživači i svinje
                                       
                                       
                                          Ukupna količina
                                          
                                                      —
                                                   
                                                   
                                                      cinka,
                                                   
                                                
                                                      —
                                                   
                                                   
                                                      metionina.
                                                   
                                                
                                       
                                          Do 8 tjedana
                                       
                                       
                                          uputama za uporabu hrane za životinje mora se osigurati poštovanje zakonskih najviših količina cinka za potpunu krmnu smjesu.
                                       
                                    
                                          Potpora pripremi za estrus i razmnožavanje
                                       
                                       
                                          
                                                      —
                                                   
                                                   
                                                      visoka razina selenija, i
                                                      najmanja količina vitamina E po kilogramu potpune krmne smjese s udjelom vlage od 12 % za svinje iznosi 53 mg, za zečeve 35 mg, pse, mačke, lasice 88 mg,
                                                      najmanja količina vitamina E po životinji i danu za ovce iznosi 100 mg, za goveda 300 mg, za konje 1 100 mg,
                                                      ili
                                                   
                                                
                                                      —
                                                   
                                                   
                                                      visoka razina vitamina A,
                                                      i/ili vitamina D,
                                                      i/ili najmanja količina beta-karotena od 300 mg po životinji i danu.
                                                   
                                                Dopunska krmna smjesa može sadržavati selenij, vitamine A i D u koncentraciji koja je više od sto puta veća od odgovarajuće utvrđene najviše količine u potpunoj krmnoj smjesi.
                                       
                                       
                                          Sisavci
                                       
                                       
                                          Nazivi i ukupne količine za sve dodane elemente u tragovima i vitamine.
                                       
                                       
                                          
                                                      —
                                                   
                                                   
                                                      krave: 2 tjedna prije završetka razdoblja gestacije sve do potvrde sljedeće gestacije,
                                                   
                                                
                                                      —
                                                   
                                                   
                                                      krmače: 7 dana prije pa sve do 3 dana nakon teljenja i 7 dana prije pa sve do 3 dana prije parenja,
                                                   
                                                
                                                      —
                                                   
                                                   
                                                      ostale ženke sisavaca: od posljednjeg dijela gestacije do potvrde sljedeće gestacije,
                                                   
                                                
                                                      —
                                                   
                                                   
                                                      mužjaci: tijekom razdoblja aktivnosti razmožavanja.
                                                   
                                                
                                       
                                          
                                                      —
                                                   
                                                   
                                                      uputama za uporabu hrane za životinje mora se osigurati poštovanje zakonskih najviših količina za potpunu krmnu smjesu.
                                                   
                                                
                                                      —
                                                   
                                                   
                                                      Na oznaci hrane za životinje navesti:
                                                      ‚Dati upute o slučajevima kada se preporučuje korištenje ove hrane’.”
                                                   
                                                
                                    
                                          
                                                      —
                                                   
                                                   
                                                      visoka razina vitamina A i/ili vitamina D
                                                      ili
                                                   
                                                
                                                      —
                                                   
                                                   
                                                      visoka razina selenija i/ili cinka te/ili najmanja količina vitamina E od 44 mg/kg u potpunoj krmnoj smjesi s udjelom vlage od 12 %.
                                                   
                                                Dopunska krmna smjesa može sadržavati selenij, cink, vitamine A i D u koncentraciji koja je više od sto puta veća od odgovarajuće utvrđene najviše količine u potpunoj krmnoj smjesi.
                                       
                                       
                                          Ptice
                                       
                                       
                                          Nazivi i ukupne količine za sve dodane elemente u tragovima i vitamine.
                                       
                                       
                                          
                                                      —
                                                   
                                                   
                                                      za ženke: za vrijeme estrusa,
                                                   
                                                
                                                      —
                                                   
                                                   
                                                      za mužjake: tijekom razdoblja aktivnosti razmnožavanja.
                                                   
                                                
                                    
                        
                              (e)
                           
                           
                              Sljedeći redak umeće se između retka o posebnoj hranidbenoj namjeni „Nadoknada elektrolita u slučajevima njihova gubitka znojenjem” i retka o posebnoj hranidbenoj namjeni „Uvođenje uobičajene prehrane, oporavak”, za životinjsku vrstu ili kategoriju kopitara:
                              
                                          „Potpora pripremi za sportske napore i oporavku od njih
                                       
                                       
                                          Visoka razina selenija i najmanja količina od 50 mg vitamina E po kilogramu potpune krmne smjese s udjelom vlage od 12 %.
                                          Dopunska krmna smjesa može sadržavati spojeve selenija u koncentraciji koja je više od sto puta veća od odgovarajuće utvrđene najviše količine u potpunoj krmnoj smjesi.
                                       
                                       
                                          Kopitari:
                                       
                                       
                                          Ukupna količina
                                          
                                                      —
                                                   
                                                   
                                                      vitamina E,
                                                   
                                                
                                                      —
                                                   
                                                   
                                                      selenija.
                                                   
                                                
                                       
                                          Do 8 tjedana prije sportskog napora – do 4 tjedna nakon sportskog napora
                                       
                                       
                                          Uputama za uporabu hrane za životinje mora se osigurati poštovanje zakonskih najviših količina selenija za potpunu krmnu smjesu.”
                                       
                                    
                        
            
         (1)  Proizvođač može ispuniti posebnu hranidbenu namjenu pozivanjem na „bolest masne jetre kod mačaka.”